LIETUVOS RESPUBLIKOS TEISINGUMO MINISTRO

Į S A K Y M A S

DĖL TEISINGUMO MINISTRO 2007 M. GRUODŽIO 3 D. ĮSAKYMO Nr. 1R-503 „DĖL JURIDINIŲ ASMENŲ REGISTRO TVARKYMO TAISYKLIŲ PATVIRTINIMO“ PAKEITIMO

2011 m. balandžio 4 d. Nr. 1R-97

Vilnius

P a k e i č i u Juridinių asmenų registro tvarkymo taisykles, patvirtintas Lietuvos Respublikos teisingumo ministro 2007 m. gruodžio 3 d. įsakymu Nr. 1R-503 „Dėl Juridinių asmenų registro tvarkymo taisyklių patvirtinimo“ (Žin., 2007, Nr. 128-5230):

1. Išdėstau 7.4 punktą taip:

„7.4. vadovaudamasi Kvalifikacinių reikalavimų nustatymo ir egzaminų valstybės ir savivaldybių įmonėse, įstaigose ir organizacijose vykdymo tvarka, patvirtinta Lietuvos Respublikos Vyriausybės 2003 m. kovo 18 d. nutarimu Nr. 326 (Žin., 2003, Nr. 28-1138), organizuoja Juridinių asmenų registravimo skyrių darbuotojų mokymą ir atestavimą. Juridinių asmenų registravimo skyrių darbuotojų kvalifikacinius reikalavimus, atestavimo organizavimo tvarką, vykdymą, atestavimo rezultatų vertinimo tvarką ir kriterijus nustato valstybės įmonės Registrų centro direktoriaus įsakymu patvirtinti Juridinių asmenų registravimo skyrių darbuotojų atestavimo nuostatai.

Juridinių asmenų registravimo skyrių darbuotojų atestavimo komisija sudaroma valstybės įmonės Registrų centro direktoriaus įsakymu.“

2. Išdėstau 26 punktą taip:

„26. Patvirtinti įrašus duomenų bazėje turi teisę eksperto kvalifikaciją turintis darbuotojas, vadovaudamasis pareiginiais nuostatais.“

3. Pripažįstu netekusiu galios XII skyrių.

Teisingumo ministras	Remigijus Šimašius